Aaliyah Massaid

Aaliyah Annisa Jeffar Massaid (lahèr 8 Maret 2002) èngghi panèka sorang moḍèl, palakon, penyanyè sarebg sèlèbritas internèt ḍâri Inḍonèsia. Asmana èpondhut ḍâri almarhum penyanyè asal Amèrika Serikat, èngghi panèka Aaliyah.

 Karèr 
È taon 2011, Aaliyah ngawwâlè karèrna è dunia hiburan Inḍonèsia kalabân dhâddhi sorang penyanyè sè apolong kalabân grup iḍola Lollipop. Nalèkana è taon 2014, Aaliyah molaè toron ka dunia seni perran, kalabân peranna mènangka dhâddhi Ida è ḍâlem filem Sayap Kenè' Garuḍa. Aaliyah terros arintis ḍâ' ka karèr anyanyè kadhibi' kalabân makalowar sèttong singgel sè ajuḍul "Ulangè" è tangghâl 20 Junè 2019.

 Kaoḍi'ânna dhibi'èn 
Salèrana tamaso' pottrè nomer ḍuwâ' ḍâri aktor sareng moḍèl Inḍonèsia, Adjie Massaid (almarhum) sareng penyanyè Inḍonèsia, Reza Artamevia. Salèrana nganghungè sèttong kaka' binè' sè asmana Zahwa Rezi Massaid sareng sèttong alè' lakè' (sèttong rama) sè asmana Keanu Jabaar Massaid."Profil dan Biodata Aaliyah Massaid, Anak Reza Artamevia yang Dijodohkan dengan Thariq Halilintar". RCTI. 2023-09-05. Aksès 2026-01-08.

È tangghâl 26 Julè 2024, Aaliyah resmi akabin sareng Thariq Halilintar, sè tamaso' alè' ḍâri Atta Halilintar. Salamâdhdhân kabinan kaḍuwâna èlaksanaaghi è Hotèl Raffles, Ciputra Worl Jakarta. Pan-saponapan bulân saamponna akabin, teppa' è tangghâl 29 Jânuwari 2025, Aaliyah mabâḍâ acara salamâdhdhân 4 bulânan sè lu-ghâllu. Acara kasebbhut tabhereng kalabân tangghâl arè lahèrna Thariq sè ka-26 tor èḍâtengngè sareng kalowarga sarta kancana sè semma'. È ḍâlem acara kasebbhut, Aaliyah sareng Thariq narèma bânnya' ḍua' sareng dukungan, sarta madhâbu rassa syokkor atas salèrana sè nganḍung lu-ghâlluna. 

È tangghâl 13 Junè 2025, Aaliyah alahèraghi pottra lakè' lu-ghâlluna sè èparèngè asma Ahmad Arash Omara Thariq. Asma kasebbhut èpèlè kalabân bânnya' artè sareng Aaliyah tor Thariq, aghâmbhâraghi arepphen, iman, sareng cinta sè cè' ḍâlemna ḍâ' ka pottrana. Thariq Halilintar ngarep pottrana tombu dhâddhi ana' sè kowat, pèlak atèna, sareng èkasennengngè sareng Allah SWT. Bhâji' lakè' kasebbhut lahèr kalabân berrâ' 3,84 kilo sareng lanjhângnga ra-kèra 49 sèntimèter.

 Sombher